સુખની શોધમાં કોણ નથી ? તમે, હું અને સૌ કોઈ સુખની ઝંખનામાં જીવીએ છીએ. પરંતુ એ હકીકત છે કે દરેક વ્યક્તિ સુખની વ્યાખ્યા પોત પોતાની રીતે કરે છે. એક ને ધન કમાવાથી સુખ મળે છે તો બીજાને ધન ખર્ચવાથી સુખ મળેછે. એક સાધન સંગ્રહ કરી ખુશ થાય છે તો બીજો અલગારી પોતાની પાસે જે છે તેને બીજા જરૂરતમંદને આપીને મસ્ત રહે છે. કોઈ ઇન્દ્રિય આનંદનો પીછો કરેછે તો કોઈ અગમ નિગમ અને આધ્યાત્મમાં ડૂબીને ભવસાગર તરી જવાની ધૂન માં રમમાણ છે.